ГъущIхэкIри къыIэрыхьакъым, и ахъшэри хикъуащ
Прохладнэ къалэм щыпсэу, илъэс 21-рэ хъу щIалэм гъущIхэкI къызэрищэхумкIэ хъыбарыр Интернетым ирилъхьащ.
ФокIадэм и 16-м абы деж псэлъам ведомствэхэм я зым и лэжьакIуэу зыкъригъэцIыхури, къелъэIуащ и унэм кIуэуэ зэхуихьэса гъущIхэкIыр къищтэну. Прохладнэдэсыр абы и деж щыкIуэм, ар аргуэру къэпсалъэри, зыпэмыплъа гугъуехь къызэрылъыкъуэкIам къыхэкIыу, абонент номеритIым сом 5400-рэ ирилъхьэну, апхуэдэуи зы кIэнфет пхъуантэ къыхуищэхуну къыжриIащ. Ахэр игъэзащIэу щIалэр къыхуагъэлъэгъуа хэщIапIэм щынэсам, ар къызэрагъэпцIар къыгурыIуащ.
А махуэ дыдэм щIалэм Урысей МВД-м и «Прохладнэ» къудамэм зыхуигъэзащ икIи уголовнэ Iуэху къаIэтащ.
ДЫГУЛЫБГЪУ Жантинэ.
